**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀԱԿԱՆ ԵՎ ԱՇԽԱՏԱՆՔԻ**

**ՏԵՍՉԱԿԱՆ ՄԱՐՄՆԻ ՂԵԿԱՎԱՐ**

**ՀՐԱՄԱՆ**

«\_\_\_»\_\_\_\_\_\_\_\_\_\_\_\_ 20 թ N \_\_\_\_\_\_\_\_\_\_

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀԱԿԱՆ ԵՎ ԱՇԽԱՏԱՆՔԻ ՏԵՍՉԱԿԱՆ ՄԱՐՄՆԻ ՂԵԿԱՎԱՐԻՆ ԿԻՑ [ԽՈՐՀՐԴԱԿՑԱԿԱՆ](http://www.mlsa.am/?p=7864) ԱՇԽԱՏԱՆՔԱՅԻՆ ԽՄԲԵՐ ՍՏԵՂԾԵԼՈՒ **ՄԱՍԻՆ**

 Հայաստանի Հանրապետության առողջապահական և աշխատանքի տեսչական մարմնի գործունեության արդյունավետությունը բարձրացնելու նպատակով, հիմք ընդունելով Հայաստանի Հանրապետության վարչապետի 2018 թվականի հունիսի 11-ի N 755-Լ որոշման 1-ին հավելվածի 19-րդ կետի 7-րդ ենթակետը.

ՀՐԱՄԱՅՈՒՄ ԵՄ

1. Ստեղծել Հայաստանի Հանրապետության առողջապահական և աշխատանքի տեսչական մարմնի ղեկավարին կից խորհրդակցական 3 (երեք) աշխատանքային խմբեր հետևյալ բնագավառներում.

1) դեղերի շրջանառության բնագավառին առնչվող խնդիրները քննարկող խորհրդակցական աշխատանքային խումբ,

2) առողջապահության (սանիտարահիգիենիկ և հակահամաճարակային վերահսկողություն, բնակչության բժշկական օգնություն և սպասարկում) բնագավառին առնչվող խնդիրները քննարկող խորհրդակցական աշխատանքային խումբ,

3) աշխատողների առողջության և անվտանգության ապահովման բնագավառին առնչվող խնդիրները քննարկող խորհրդակցական աշխատանքային խումբ։

2. Սահմանել, որ Հայաստանի Հանրապետության առողջապահական և աշխատանքի տեսչական մարմնի ղեկավարին կից ստեղծվող խորհրդակցական աշխատանքային խմբերի կազմում կարող են ընդգրկվել առողջապահության (սանիտարահիգիենիկ և հակահամաճարակային վերահսկողություն, բնակչության բժշկական օգնություն և սպասարկում), դեղերի շրջանառության, աշխատողների առողջության պահպանման և անվտանգության ապահովման բնագավառներում գործունեություն իրականացնող հասարակական կազմակերպությունների և (կամ) գիտական հաստատությունների ներկայացուցիչներ, հասարակության մեջ բարձր հեղինակություն վայելող  մասնագետներ, Տեսչական մարմնի վերահսկողության ոլորտում գործող, մեծ թվով վարձու աշխատողներ ունեցող տնտեսավարող սուբյեկտների, արհեստակցական միությունների ներկայացուցիչներ։ Խորհրդակցական աշխատանքային խմբերի անդամներն իրենց գործունեությունն իրականացնում են կամավորության հիմունքներով։

3․ Սահմանել, որ Տեսչական մարմնի ղեկավարին կից ստեղծվող խորհրդակցական աշխատանքային խմբերի անդրանիկ կազմը, յուրաքանչյուր աշխատանքային խմբի համար ոչ ավել քան ինը հոգի (այսուհետ Անդրանիկ կազմ), ձևավորվում է սույն հրամանի 6–րդ կետի 1-ին ենթակետով սահմանված կարգով ներկայացված թեկնածուներին, Տեսչական մարմնի ղեկավարի կողմից հրավեր ուղարկելու և նրանց համաձայնությունն ստանալու արդյունքում։ Անդրանիկ կազմը հաստատում է խորհրդակցական աշխատանքային խմբերի աշխատակարգը, որով սահմանվում են հիմնական կազմի ձևավորման, դրանում անդամների ընդգրկման, կազմի փոփոխության, անդամության դադարեցման, նիստերի կազմակերպման և անցկացման, որոշումների կայացման ընթացակարգերը:

4․ Սահմանել, որ Տեսչական մարմնի ղեկավարին կից ստեղծվող խորհրդակցական աշխատանքային խմբերի Անդրանիկ կազմը կարող է գործել առավելագույնը վեց ամիս ժամկետով՝ մինչև խորհրդակցական աշխատանքային խմբերի աշխատակարգով սահմանված կարգով հիմնական կազմերի ձևավորումը։

 5. Սահմանել, որ խորհրդակցական աշխատանքային խմբերի աշխատանքների կազմակերպման, նիստերի հրավիրման և անցկացման կազմակերպական աշխատանքներն իրականացնում է Տեսչական մարմնի իրազեկման, խորհրդատվության և հանրության հետ տարվող աշխատանքների բաժինը (քարտուղարությունը)։

 6․ Տեսչական մարմնի հիմնական մասնագիտական կառուցվածքային ստորաբաժանումների ղեկավարներին, Տեսչական մարմնի իրազեկման, խորհրդատվության և հանրության հետ տարվող աշխատանքների բաժնի պետի պաշտոնակատար Լ․Եղիազարյանին ՝

1. խորհրդակցական աշխատանքային խմբերի Անդրանիկ կազմը ձևավորելու նպատակով, մինչև սույն թվականի հունիսի 20-ը, քննարկել և ներկայացնել թեկնածուներ, ովքեր համապատասխանում են սույն հրամանի 2-րդ կետով նկարագրված չափորոշիչներ, որոնց անդամակցությունը խորհրդակցական աշխատանքային խմբերին կնպաստի Տեսչական մարմնի գործունեության արդյունավետության բարձրացմանը, պետություն-մասնավոր հատված երկխոսության կայացմանը։

7․ Տեսչական մարմնի իրազեկման, խորհրդատվության և հանրության հետ տարվող աշխատանքների բաժնի պետի պաշտոնակատար Լ․Եղիազարյանին՝

1. ապահովել սույն հրամանի հասանելիությունը Հայաստանի Հանրապետության առողջապահական և աշխատանքի տեսչական մարմնի պաշտոնական կայքում։
2. ապահովել Անդրանիկ կազմում ընգրկվելու ցանկություն հայտնած անձանց ինքնառաջադրման հնարավորությունը press@hlib.am էլ փոստով և նրանց թեկնածության քննարկումը սույն հրամանի 6-րդ կետի 1-ին ենթակետով սահմանված կարգով։

Շնորհակալություն համագործակցության համար,

ՀԱԿՈԲ ԱՎԱԳՅԱՆ

